КОМИ РЕСПУБЛИКАЛӦН ОЛАНПАС

**«Коми Республика мутасын вӧр йитӧдъяс ладмӧдӧм йылысь» Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося вӧльгым тӧлысь 23 лунӧ

**1 статья.** Пыртны «Коми Республика мутасын вӧр йитӧдъяс ладмӧдӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2007, 4 №, 4766 ст.; 6 №, 4843 ст.; 8 №, 4932 ст.; 9 №, 4986 ст.; 11 №, 5148 ст.; 12 №, 5355 ст.; 2008, 2 №, 9 ст.; 6 №, 279 ст.; 9 №, 397 ст.; 11 №, 616 ст.; 2009, 7 №, 78 ст.; 11 №, 186 ст.; 21 №, 368 ст.; 33 №, 617 ст.; 2010, 24 №, 571 ст.; 2011, 23 №, 602 ст.; 2012, 63 №, 1543 ст.; 2013, 5 №, 103 ст.; 2014, 9 №, 112 ст.; 27 №, 514 ст.; 2016, 12 №, 147 ст.) татшӧм вежсьӧмъяс:

1. 3 статьяса 1 да 2 пунктъясын «уполномочитӧм федеральнӧй олӧмӧ пӧртысь власьт органкӧд сёрнитчӧм серти» кывъяс киритны.

2. 4 статьяса 1 юкӧнӧ содтыны татшӧм сюрӧса 143 – 1411 пунктъяс:

«143) вӧр патология туялан актъяс вынсьӧдӧм;

144) вӧр дӧзьӧритӧм, видзӧм, быдтӧм-рӧдмӧдӧм серти мероприятиеяс нуӧдӧм вылӧ рӧскод урчитӧм вылӧ коэффициент индӧм, мыйӧн вӧдитчӧны вӧр быдтасъяс ньӧбан-вузалан сёрнитчӧмъяс серти мынтысьӧмсӧ арталігӧн, кутшӧмӧс кырымалӧны ичӧт да шӧр предпринимательство субъектъяскӧд Россия Федерацияса вӧр кодекслӧн 291 статьяса 4 юкӧн серти;

145) вӧр фонд муясын му участокъяс сетӧмсӧ водзвыв ладмӧдӧм йылысь помшуӧмъяс примитӧм;

146) вӧр фонд муясын вӧр участокъяс серти вӧр участокъяслысь проектнӧй документация вынсьӧдӧм либӧ вӧр фонд муясын вӧр участокъяс серти вӧр участокъяслысь проектнӧй документация вынсьӧдӧмын ӧткажитӧм йылысь помшуӧм примитӧм;

147) пусӧ учётӧ босьтӧм, кутшӧмӧс граждана вӧр фонд муясын быдмысь вӧрын дасьтісны ас коланлун вылӧ, а сідзжӧ вӧрын, кутшӧм быдмӧ Коми Республикаса эмбурӧ пырысь вӧр участокъясын, сы лыдын дінму тӧдчанлуна торйӧн ёна видзан вӧр-ва мутасъяслӧн муясын;

148) вӧр парк дӧзьӧритан инъяслысь мудор урчитӧм, вӧр парк дӧзьӧритан инъяслысь мудор вежӧм, мероприятиеяс нуӧдӧм, кутшӧмъясӧс урчитӧма «Гӧгӧртас дӧзьӧритӧм йылысь» Федеральнӧй оланпаслӧн 623 статьяӧн;

149) гражданасянь, юридическӧй кывкутысьяссянь Россия Федерацияса оланпастэчас серти вӧрӧн вӧдитчӧм, вӧр видзӧм, вӧр быдтӧм да рӧдмӧдӧм йылысь отчётъяс примитӧм;

1410) гражданасянь, юридическӧй кывкутысьяссянь Россия Федерацияса оланпастэчас серти вӧрсӧ пӧжарысь видзӧм йылысь, вӧрсӧ няйтсьӧдӧмысь да мукӧд лёка тӧдчӧмысь дӧзьӧритӧм йылысь отчётъяс примитӧм;

1411) гражданасянь, юридическӧй кывкутысьяссянь Россия Федерацияса оланпастэчас серти вӧр дӧзьӧритӧм йылысь отчётъяс примитӧм.».

3. 42 статьяса 21 юкӧнын «Вӧрзьӧдтӧм эмбур вылӧ инӧдлӧн да накӧд сделкаяслӧн ӧтувъя канму реестрын» кывъяс вежны «Вӧрзьӧдтӧм эмбурлӧн ӧтувъя канму реестрын» кывъясӧн.

4. 46 статья киритны.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын, положениеяс кындзи, кутшӧмъяслы тайӧ статьяӧн урчитӧма мӧд вынсялан кад.

Тайӧ Оланпаслӧн 1 статьяса 2 пунктлӧн сизимӧд абзац, 3 да 4 пунктъяс вынсялӧны 2017 вося тӧвшӧр тӧлысь 1 лунсянь.

Тайӧ Оланпаслӧн 1 статьяса 2 пунктлӧн ӧкмысӧд абзац вынсялӧ 2017 вося рака тӧлысь 1 лунсянь.

Тайӧ Оланпаслӧн 1 статьяса 2 пунктлӧн дасӧд абзац вынсялӧ 2017 вося рака тӧлысь 1 лунсянь.

Коми Республикаса Веськӧдлан котырлы примитны тайӧ Оланпассӧ збыльмӧдны могмӧдысь нормативнӧй инӧда актъяс.

Коми Республикаса Юралысь С.А. Гапликов

Сыктывкар

2016 вося ӧшым тӧлысь 5 лун

134-РЗ №